Държавен вестник, бр. 88, 2006 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  88
3. “Захарни продукти” са захар, захарен си-
роп, изоглюкоза, фруктоза, както и прерабо-
тените продукти със съдържание на захар или
захарен еквивалент повече от 10 на сто.
4. “Захар” е:
а) захар от захарно цвекло или захарна тръс-
тика в твърдо състояние по код по Комбини-
раната номенклатура 1701;
б) захарен сироп по кодове по Комбинираната
номенклатура 17026095, 17029099 и 21069059;
в) инулинов сироп по кодове по Комбини-
раната номенклатура 17026080 и 17029080.
5. “Изоглюкоза” е продукт по кодове по Ком-
бинираната номенклатура 17023010, 17024010,
17026010, 17029030 и 21069030.
6. “Фруктоза” е химическа чиста фруктоза по
код по Комбинираната номенклатура 17025000.
7. “Запас от земеделски продукт” е всяко
количество от определен земеделски продукт.
8. “Запас от захарен продукт” е всяко коли-
чество захар, изоглюкоза, фруктоза или пре-
работен продукт със съдържание на захар или
захарен еквивалент повече от 10 на сто, изра-
зен в еквивалентна бяла захар.
9. “Осреднен запас” е средноаритметично-
то количество на запасите от земеделски или
захарен продукт към 31 декември 2003, 2004 и
2005 г., съответно към 31 март, 30 юни и 31 ав-
густ 2006 г.
10. “Свръхзапас от земеделски продукт” е
количеството от определен земеделски продукт,
установено към 1 януари 2007 г., което надви-
шава най-малко с 10 на сто осреднения запас.
11. “Свръхзапас от захарен продукт” е ко-
личеството захар, изоглюкоза, фруктоза или
преработен продукт със съдържание на захар
или захарен еквивалент повече от 10 на сто,
изразен в еквивалентна бяла захар, установе-
но към 1 януари 2007 г., което надвишава най-
малко с 10 на сто осреднения запас.
12. “Интервенционен запас” е количество-
то на изкупените от Държавен фонд “Земеде-
лие” земеделски продукти в резултат на него-
ва намеса на пазара.
§ 2. Констативните актове по чл. 10 и 15 не
са административни актове по смисъла на
Административнопроцесуалния кодекс. Те
нямат самостоятелно правно значение, а имат
за цел подготвяне издаването на акта за пуб-
лично вземане по чл. 20, ал. 4.
ЗАКЛЮЧИТЕЛНИ РАЗПОРЕДБИ
§ 3. Изпълнението на закона се възлага на
министъра на земеделието и горите.
§ 4. Министърът на земеделието и горите
обнародва в “Държавен вестник” заповедта по
чл. 1, ал. 3 в срок до 31 октомври 2006 г.
§ 5. (1) Към Министерството на земеделието
и горите се създава регистър на производите-
лите. Редът и начинът на създаване и поддър-
жане на регистъра се определят с наредба.
(2) Производителите се вписват в регистъ-
ра при отчитането на следните критерии:
1. производствен капацитет;
2. произведена продукция през последните
5 години;
3. качество на произведената продукция и
възможности за управлението му в съответст-
вие с европейските стандарти;
4. осигуряване безопасността на храните
в съответствие с изискванията на Закона за
храните;
5. технико-икономически показатели;
6. удовлетворяване на екологичните изиск-
вания.
(3) Разпределението на тарифните и произ-
водствените квоти става на база на данните в
регистъра на производителите.
§ 6. Министърът на земеделието и горите
издава инструкции по прилагането на закона.
§ 7. Редът и начинът за участие на длъж-
ностни лица от Националната агенция за при-
ходите в съвместните проверки по чл. 7 се
определят със съвместна инструкция на ми-
нистъра на земеделието и горите и изпълни-
телния директор на Националната агенция за
приходите съгласно чл. 26, ал. 2 от Закона за
Националната агенция за приходите.
§ 8. В преходните и заключителните разпо-
редби на Закона за ветеринарномедицинската
дейност (обн., ДВ, бр. 87 от 2005 г.; изм., бр. 30,
31 и 55 от 2006 г.) се правят следните измене-
ния и допълнения:
1. В § 4, ал. 1 думите “1 октомври 2006 г.” се
заменят с “1 януари 2007 г.”.
2. В § 27:
а) в т. 3 думите “членове 56, 61 и 192, които
влизат в сила” се заменят с “член 192, който
влиза в сила”;
б) в т. 4 след числото “54” се добавя “чл. 56”,
а след числото “60” се добавя “чл. 61, ал. 1”.
§ 9. Законът влиза в сила от деня на обна-
родването му в “Държавен вестник”, с изклю-
чение на:
1. параграф 7, т. 1 и т. 2, буква “а”, които
влизат в сила от 1 октомври 2006 г.;
2. членове 18 и 19, които влизат в сила от
деня на влизането в сила на Договора за при-
съединяване на Република България към Ев-
ропейския съюз.
Законът е приет от 40-то Народно събрание
на 18 октомври 2006 г. и е подпечатан с офици-
алния печат на Народното събрание.
Председател на Народното събрание:
Георги Пирински